
Soșoacă, atac la Georgescu: Marș, că eu te 


cunosc! Nu îmi mai folosi numele! Cum îţi 
permiţi o casă de milioane de euro în Viena?! 

Șefa partidului extremist S.O.S România, europarlamentara Diana Șoșoacă, l-a 
atacat dur pe Călin Georgescu într-un clip distribuit pe TikTok, platforma care l-a 


viralizat pe Georgescu în subteran și propulsat în turul doi al alegerilor 
prezidenţiale. 


Șoșoacă susţine că Georgescu locuiește într-o casă din Viena de “milioane de euru 
și îl acuză că a lucrat cu Mircea Geoană la proiectul Agenda 2020: 


e “Deci pă bune, alo, domnu Călin Georgescu, lasă Osho, că nu toţi sunt proști să 
nu știe ce faci, mă, cu Agenda 2020, că tu ai implementat-o, mână-n mână cu 
Geoană, acum implementaţi Agenda 2030. Marș, că eu te cunosc! Nu mai îmi 
folosi numele, că, vai, săraca doamna Șoșoacă. Dar când mi-ai spus "Retrage-te, 
nu mai zi nimic de vaccinare, c-o să-ţi omoare copiii” și te-ai retras bine mersi în 
Viena. A propos, cum îţi permiţi tu, așa, o casă de milioane de euro în Viena? De 
bun român ce ești. Băi, nu toţi suntem proști, mă! Unii te cunoaștem. Hai, lasă, 
că-l pun eu pe Colceag să vorbească de el, stai așa...”, a spus Diana Șoșoacă, 
care iniţial și-a anunţat susţinerea pentru Georgescu dacă va promova partidul 
S.O.S și o va numi premier. 


Și europarlamentarul Luis Lazarus spune despre Călin Georgescu că “sărea calul” în 
emisiunile la care îl invita și că "este puţin nebun”. Acesta îl acuză că Georgescu a 
publicat o carte luându-i ideile spuse de Lazarus într-o emisiune, dar și că "n-are 
nicio treabă” cu judo, dar se filmează practicând acest sport. 


„Ştiţi când a apărut filmul Matrix? M-a impresionat foarte tare și am făcut o emisiune 
cu Călin Georgescu pe această temă, pe ideea că noi trăim ca într-un Matrix și 
trebuie să ieșim din acest sistem. Peste câteva luni, Călin Georgescu a scris o carte — 
leșirea din Matrix, exact pe ideile pe care eu le-am expus în emisiune”, a povestit 
Lazarus amuzat pentru Adevărul.ro. 


El a mai povestit, ironic, de vocaţia lui Georgescu de a imita, mai notează jurnaliștii 
Adevărul.ro: 


e „A filmat un video în care el este îmbrăcat în kimono și practică judo, deși el n- 
are nicio treabă cu acest sport. Sau atunci când s-a filmat făcând baie într-un lac 
cu apă rece din Elveţia, ca să vedem ce sistem imunitar puternic are el”. 

Cimpoi Adrian 


Cimpoi Adrian este absolvent al Universităţii din București. După o perioadă în 
care a fost redactor și reporter pentru un post de televiziune, a decis să-și 
continuie drumul în presa scrisă. 

români 295 de milioane de euro 

Elena Lasconi vrea război, nu pace: „Românii trebuie să moară pentru interese străine” 

